Diari Oficial de la Generalitat Valenciana


Sumari del DOGV 3645, del 15-12-1999 (1999/10505)

RESOLUCIÓ de 19 de novembre de 1999, de la Universitat de València, per la qual es fa l'oferta pública d'una plaça de tècnic mitjà d'investigació d'aquest organisme amb contracte laboral eventual (projecte: Aprofundiment en l'estudi de formació i evolució de vesícules fosfolipídiques unilamel·lars i multilamel·lars. Aspectes mecanicotermodinàmics i electrocinètics).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10879


Data del document
:   19-11-1999

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * personal d'investigació
    * universitat

RESOLUCIÓ de 19 de novembre de 1999, de la Universitat de València, per la qual es fa l'oferta pública d'una plaça de tècnic mitjà d'investigació d'aquest organisme amb contracte laboral eventual (projecte: Aprofundiment en l'estudi de formació i evolució de vesícules fosfolipídiques unilamel·lars i multilamel·lars. Aspectes mecanicotermodinàmics i electrocinètics). [1999/X10022]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3 de la Llei de Reforma Universitària, fa l'oferta pública d'una plaça de tècnic mitjà d'investigació d'acord amb les bases següents:
  
1) Denominació del lloc de treball:
  
Tècnic mitjà d'investigació.
  
2) Classificació del lloc de treball:
  
Grup: B
  
Complement de destinació: 18
  
Complement específic: E009
  
3) Objecte i període:
  
Simulació gràfica de l'evolució de formes vesiculars.
  
La durada del contracte serà determinada per la durada del projecte i la disponibilitat del pressupost.
  
4) Jornada de treball: 11 hores setmanals.
  
5) Perfil de la plaça:
  
Preparació del programari per a la simulació gràfica d'evolució de formes.
  
Obtenció de dades i retoc digital.
  
Aplicació en la indústria gràfica.
  
6) Requisits dels aspirants:
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complerts 18 anys el dia en què acabe el termini de presentació de sol·licituds.
  
Diplomatura relacionada amb el disseny gràfic (grau mitjà).
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7) Mèrits preferents:
  
Programació i Disseny Gràfic (Quark, Lotus, Freehand, Adobe Photo-Shop y similars).
  
Tractament d'imatges.
  
Experiència professional.
  
Coneixement acreditat d'anglès.
  
8) Sistema selectiu de la plaça:
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
9) Comissió Avaluadora:
  
La Comissió Avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El/la president/a podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú.
  
10) Presentació d'instàncies:
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució en el DOGV.
  
Així mateix, cal presentar certificats acarats de tots els requisits i mèrits que es fan constar al currículum.
  
S'ha de presentar també una còpia del document nacional d'identitat.
  
11) Sol·licituds:
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
12) Norma final:
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir del dia següent a la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 19 de novembre de 1999.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
Annex I
  
Instància
  
Dades personals
  
Primer cognom Segon cognom
  
 Nom Data de naixement
  
 DNI Telèfon Adreça
  
Localitat/Comarca o província
  
Dades del lloc de treball sol·licitat:
  
Denominació del lloc de treball: tècnic mitjà d'Investigació.
  
(Projecte: Aprofundiment en l'estudi de formació i evolució de vesícules fosfolipídiques unilamel·lars i multilamel·lars. Aspectes mecanicotermodinàmics i electrocinètics).
  
Classificació: B18 € E009
  
Demane l'admissió en el concurs públic per cobrir una plaça de tècnic mitjà d'investigació, convocat per Resolució de data 19 de novembre de 1999.
  
La persona interessada,
  
València, d de 1999
  
Annex II
  
Barem
  
1. Anys de serveis prestats en les diferents administracions públiques:
  
fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 0,5 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: de 0 a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
Annex III
  
Comissió avaluadora titular
  
President: Ignacio Nebot Gil, director del Departament de Química Física .
  
Vocals: Juan E. Figueruelo Alejano, professor del Departament de Química Física.
  
Dos representants del Comitè d'Empresa.
  
Secretària: Lucia Echevarría Gil, cap del Servei d'Investigació.
  
Comissió avaluadora suplent
  
President: Agustín Campos Muñoz, professor del Departament de Química Física .
  
Vocals: Francisco J. Molina Lucas, professor del Departament de Química Física.
  
Dos representants del Comitè d'Empresa
  
Secretari: Fernando Sánchez Carmen, responsable de la Secció de Gestió de la Investigació.